રબાડાએ કહ્યું, ”અમે જાણીએ છીએ કે ફાસ્ટ પીચ પર કેવી રીતે રમવું જોઈએ. અમે બધી મેચમાં જીત હાંસલ કરીને ભારતનાં સૂપડાં સાફ કરવા ઇચ્છીએ છીએ. મને લાગે છે કે ભારતીય ટીમ કેપ્ટન વિરાટ કોહલી પર ઘણી નિર્ભર છે. મારા કહેવાનો મતલબ એ નથી કે ભારત પાસે સારા ખેલાડી નથી. ભારતની ટીમમાં સારા ખેલાડી છે, પરંતુ તથ્ય એ પણ છે કે તેના મોટા ભાગના રન કોહલી જ બનાવે છે. કોહલી જેવા બેટ્સમેન સામે બોલિંગ કરવાની મજા આવે છે. તેને આઇસીસીએ વર્ષનો સર્વશ્રેષ્ઠ ખેલાડી જાહેર કર્યો છે. સર્વશ્રેષ્ઠ સામે પડકારો રજૂ કરવાની મજા આવે છે.”